b"\n_START_ARTICLE_\nAgust\xc3\xadn Aranz\xc3\xa1bal Alkorta\n_START_SECTION_\nTraject\xc3\xb2ria\n_START_PARAGRAPH_\nDurant la seua formaci\xc3\xb3, Aranz\xc3\xa1bal va passar pel Bergara i l'Easo fins a arribar al 1991 al planter de la Reial Societat. La 92/93 disputa 34 partits amb la Reial Societat B, i 1 amb la Reial Societat a primera divisi\xc3\xb3._NEWLINE_La campanya seg\xc3\xbcent ja forma part del primer equip, per\xc3\xb2 tot just participa en tres partits de lliga. La situaci\xc3\xb3 canvia a partir de la temporada 1994-95, quan es fa amb la titularitat del lateral esquerre donostiarra durant deu anys. En total, va jugar 331 partits de blanc-i-blau a la primera divisi\xc3\xb3, i va contribuir al subcampionat de la temporada 2002-03 i el tercer lloc de la 1997-98._NEWLINE_Quan la seua carrera comen\xc3\xa7a a caure en declivi, fitxa pel Reial Saragossa, per\xc3\xb2 solament t\xc3\xa9 una participaci\xc3\xb3 ressenyable el primer any (2004-05), en el qual hi apareix en 21 partits. Xifra que baixa fins als 9 de la 2005-06 i un tan sols a la 2006-07. Al final d'eixa temporada deixa el club aragon\xc3\xa9s i el futbol d'elit per jugar amb un equip amateur tinerfeny, el CD Vera, on milita una temporada abans de penjar les botes, el 2008.\n_START_SECTION_\nSelecci\xc3\xb3 espanyola\n_START_PARAGRAPH_\nAranz\xc3\xa1bal va disputar 28 partits amb la selecci\xc3\xb3 espanyola de futbol entre 1995 i el 2003. Va formar part del combinat espanyol que va acudir al Mundial de Fran\xc3\xa7a de 1998 i a l'Eurocopa de B\xc3\xa8lgica i Pa\xc3\xafsos Baixos del 2000._NEWLINE_Tamb\xc3\xa9 va ser present als Jocs Ol\xc3\xadmpics d'Atlanta 96."